Miss Universe 1963

Ang **Miss Universe 1963** ay ang ika-12 edisyon ng Miss Universe pageant, na ginanap sa Miami Beach Auditorium sa Miami Beach, Florida, Estados Unidos noong 20 Hulyo 1963.

Pagkatapos ng kompetisyon, kinoronahan ni Norma Nolan ng Arhentina si Iêda Maria Vargas ng Brasil bilang Miss Universe 1963. Ito ang unang tagumpay ng Brasil sa kasaysayan ng kompetisyon. Nagtapos bilang first runner-up si Aino Korva ng Dinamarka, samantalang nagtapos bilang second runner-up si Marlene McKeown ng Irlanda.

Mga kandidata mula sa limampung bansa at teritoryo ang lumahok sa kompetisyong ito. Pinangunahan ni Gene Rayburn ang kompetisyon, samantalang nagbigay ng komentaryo sa buong kompetisyon sina John Charles Daly at Arlene Francis.

## Kasaysayan 
thumb|Miami Beach Auditorium, ang lokasyon ng Miss Universe 1963|250x250px

### Pagpili ng mga kalahok 
Ang mga kalahok mula sa limampung bansa at teritoryo ay napili upang lumahok sa kompetisyon. Dalawang kandidata ang nailuklok upang kumatawan sa kanilang bansa/teritoryo matapos maging isang *runner-up* sa kanilang kompetisyong pambansa, at dalawang kandidata ang nailuklok matapos ang pag-urong ng orihinal na kalahok.

#### Mga pagpalit 
Pinalitan ng *first runner-up* ng Miss Wales 1963 na si Maureen Thomas ang orihinal na nagwagi na si Pat Finch bilang kandidata ng Gales dahil hindi ito pinanganak sa Gales*.* Pinalitan ng *second runner-up* ng Miss Nederland 1963 Else Onstenk si Juno Onink bilang kandidata ng Olanda dahil sa personal na dahilan.

#### Mga unang pagsali, pagbalik, at pag-urong sa kompetisyon 
Unang sumali sa edisyong ito ang mga bansang Bahamas, Curaçao, Okinawa, at Trinidad, at bumalik ang mga bansang British Guiana, Dinamarka, Hamayka, Nikaragwa, at Surinam. Huling sumali noong 1955 ang Nikaragwa, noong 1958 ang British Guiana, noong 1960 ang Suriname, at noong 1961 ang Dinamarka at Hamayka. 

Hindi sumali si Francine Marcos ng Dahomey dahil huli na nang dumating ito sa Miami. Hindi sumali si Susan Pratt ng Inglatera matapos masagasaan ng isang sasakyan. Hindi sumali si Nik Azizah Yahya ng Malaya dahil hindi siya umabot sa limitasyon ng edad. Hindi sumali sina Monique Cartwright ng Hayti, Eleanor Abi Karam ng Libano, Maria Penedo ng Portugal, at Noela Bernardino ng Tahiti dahil sa hindi isiniwalat na dahilan. Hindi sumali ang mga bansang Hong Kong, Kapuluang Birhenes ng Estados Unidos, Republika ng Tsina, Singapura, at Tahiti matapos na mabigo ang kanilang mga organisasyong pambansa na magdaos ng kompetisyong pambansa o magtalaga ng kalahok.

Dapat sanang sasali sa edisyong ito si Beatriz Martinez Solorzano ng Mehiko, subalit hindi siya nakaabot sa *age requirement*. Hindi rin nakasali sina Enid Marugg ng Aruba, Hazel Eastmond ng Barbados, Ying Yun Hiu ng Makaw, Ana Cecilia Maruri ng Panama, at Ruby Thelma Bacot ng Panama Canal Zone dahil sa hindi isiniwalat na dahilan.

## Mga resulta 
thumb|250x250px|Mga bansa at teritoryong sumali sa Miss Universe 1963 at ang kanilang mga pagkakalagay.

### Mga pagkakalagay 
### Mga espesyal na parangal 
## Kompetisyon 
### Pormat ng kompetisyon 
Tulad noong 1955, labinlimang mga *semi-finalist* lang ang napili at ibinunyag sa paunang kompetisyon na binubuo ng *swimsuit competition* at *evening gown competition*. Ang labinlimang mga *semi-finalist* ay magbibigay ng isang maikling talumpati gamit ang kanilang sariling wika. Pagkatapos nito, lumahok sa *swimsuit competition* at *evening gown competition* ang mga *semi-finalist,* at kalaunan ay napili ang limang pinalista*.*

### Komite sa pagpili 
* Kiyoshi Hara – *Managing director* ng Asahi Corporation
* Russell Patterson – Amerikanong arkitekto
* Peter Sellers – Ingles na aktor
* Edilson Cid Varela – Brasilenyong mamamahayag
* Earl Wilson – Amerikanong mamamahayag at kolumnista

## Mga kandidata 
Limampung kandidata ang lumahok para sa titulo.

## Mga tala 
## Mga sanggunian 
## Panlabas na kawing 
*